
Canon de rugăciune către Sfânta slăvita mironosiţă, cea întocmai cu apostolii 
lui Hristos, Maria Magdalena 
(s.v. 22 iulie / s.n. 4 august) 


Sfânta mironosiţă şi întocmai cu apostolii, Maria Magdalena (s.v. 22 iulie / s.n. 4 
august): 


https://www.academia.edu/43788799/St% C3% A2nta_mironosi % C5 9% A3 9% C4%83_9%C5 
SO9Fi_9% C3% AEntocmai_cu_apostolii_Maria_Magdalena_22_iulie 


https://archive.org/details/sf.-mironosita-maria-magdalena 

Materiale despre Sfânta mironosiţă şi întocmai cu apostolii, Maria Magdalena: 


https://findependent.academia.edu/emystea/Sf-mironosi % C5% A3% C4% 83-Maria- 
Magdalena-(22-iul) 


https://archive.org/details/Osteaemy?query=Maria+Magdalena 


https://www.slideshare.net/steaemy 1/search_my_uploads?type=&new=&q=Maria+Magdal 

lar de nu este preot, zice: Pentru rugăciunile Sfinţilor părinților noştri, Doamne 
lisuse Hristoase, Dumnezeul nostru, miluieşte-ne pe noi. 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru rugă- 


ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Doamne miluieşte (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Auzi-mă, Doamne întru dreptatea Ta, să nu intri la judecată cu robul Tău. 
Auzi-mă, Doamne întru dreptatea Ta, să nu intri la judecată cu robul Tău. 
Duhul Tău cel bun mă va povăţui la pământul cel drept. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Aliluia (de 3 ori) 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), 


Iar apoi troparele pe glasul 2, asemenea cu: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Pe cinstita mironosiţă, cea întocmai cu apostolii, şi uceniţa lui Hristos Mântuitorul, 
pe tămăduitoarea cea prea bună a bolilor, întru cântări cu toţii s-o cinstim, acesteia 
glas înălțând: Sârguieşte, şi pe ai tăi rugători izbăveşte-i din necazul cel de acum, 
ca să te cinstim totdeauna pre tine, Marie, ca pe o dătătoare de bine. 


Slavă Tatălui şi Fiului şi Sfântului Duh. 


Cei ce alergăm la racla Miroforei, mâinii ei cu credinţă închinându-ne, veniți cu 
dragoste să o lăudăm în cântări, către dânsa dintru adâncul inimii strigând: Marie 
prea slăvită, pe cei ce acum se roagă ţie izbăveşte-i din nevoi şi din primejdii, şi 
din tot necazul. 


Şi acum şi pururea şi în vecii vecilor. Amin. a Născătoarei, asemenea 


Niciodată nu vom tăcea, de Dumnezeu Născătoare, a vesti puterile tale noi, nevred- 
nicii; că de nu ai fi stat tu înainte rugându-te pentru noi, cine ne-ar fi izbăvit dintru 
atâtea primejdii? Sau cine ne-ar fi păzit până acum slobozi? De la tine, Stăpână, nu 
ne vom depărta, că pe robii tăi pururea îi mântuieşti din toate nevoile. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 
8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 
9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 
11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 
12. Nu mă lepăda de la faţa Ta şi Duhul Tău cel sfânt nu-l lua de la mine. 
13. Dă-mi mie bucuria mântuirii Tale şi cu duh stăpânitor mă întăreşte. 
14. Învăţa-voi pe cei fărădelege căile Tale şi cei necredincioşi la Tine se vor 
întoarce. 
15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 
16. Doamne, buzele mele vei deschide şi gura mea va vesti lauda Ta. 
17. Că de ai fi voit jertfă, Ţi-aş fi dat; arderile de tot nu le vei binevoi. 
18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 
19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 
20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 

Canonul 


Cântarea 1, glasul 8 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


Stih: Sfântă a lui Dumnezeu, soleşte pentru noi. 


De multe ispite fiind cuprinși, la tine alergăm, de mir purtătoareo Magdalena, şi ţie 
ne rugăm: cu ocrotirile tale, de toată primejdia şi boala izbăveşte-ne. 


Stih: Sfântă a lui Dumnezeu, soleşte pentru noi. 


Mâna ta prea cinstită, Magdalena, dă tămăduire celor ce zac în boli şi în neputinţe; 
tu izbăveşte-i pe cei cuprinşi de acestea şi asuprelile dracilor surpă-le. 


Slavă Tatălui şi Fiului şi Sfântului Duh. 

Cu trupul şi cu sufletul bolind din pricina tulburării patimilor, la racla ta alergăm, 
cerând vindecare prin rugăciunile tale, ca să luăm şi iertare greşalelor. 


Și acum şi pururea şi în vecii vecilor. Amin. a Născătoarei 


Pe Maria, uceniţa lui Hristos, împreună cu Născătoarea de Dumnezeu, să o cântăm 
noi, credincioşii, cerând tămăduirea bolilor şi izbăvire de necazuri. 


Cântarea a 3-a 

Irmos: Doamne, cela ce ai făcut cele de deasupra crugului ceresc şi ai zidit Biseri- 
ca, Tu pe mine mă întăreşte întru dragostea Ta, că Tu eşti marginea doririlor şi cre- 
dincioşilor întărire, Unul lubitorule de oameni. 

Stih: Sfântă a lui Dumnezeu, soleşte pentru noi. 

De mir purtătoareo Marie, rogu-te, cu mijlocirile tale vindecă patimile sufletului şi 
ale trupului, că ție mă închin şi cu dragoste săvârşesc pomenirea ta, de Dumnezeu 
slăvită şi întocmai cu apostolii cinstită. 

Stih: Sfântă a lui Dumnezeu, soleşte pentru noi. 

Pe tine, slăvită, cu credinţă toți te punem înainte solitoare milostivă către Dumne- 
zeu, Marie prea cinstită, cu stăruinţă rugându-te, ca ceea ce eşti întâia între miro- 
fore, să ne izbăveşti pe toți prin mijlocirea ta. 

Slavă Tatălui şi Fiului şi Sfântului Duh. 

Prin rugăciunile tale cele bine primite, Magdalena, de boli ne vindecă, de patimi de 
tot felul şi de orice răutate, şi ne acoperă, Marie, cu mâna ta cea-nmiresmată, pe ca- 
re Dumnezeu a proslăvit-o prin multe minuni. 

Și acum şi pururea şi în vecii vecilor. Amin. a Născătoarei 

Preasfântă Fecioară, care pe Dumnezeu ai născut, scapă din toată nevoia şi necazul 
pe cei ce aleargă la tine şi te cântă, împreună cu mironosiţa, şi ne mântuieşte din 


toată împresurarea, ceea ce eşti una prea cântată. 


Stihuri: 

Izbăveşte din nevoi pe robii tăi, slăvită, de mir purtătoare, că pe tine te punem 
înainte în ispite, ca pe un tare ajutor întru nevoi. 


Caută cu milostivire, prea cântată, de Dumnezeu Născătoare, spre necazul cel cum- 
plit al trupului, şi vindecă durerea sufletului meu. 


[Preotul zice Ectenia: Miluieşte-ne pe noi, Dumnezeule, la care pomeneşte pre cei 
pentru care se face Paraclisul. Strana: Doamne miluieşte (de 12 ori), apoi 
ecfonisul: Că milostiv; ] 

Iar strana zice: Sedealna, glas 4, asemenea cu: „Rugătoare fierbinte... ” 

Cu acoperământul tău, ca şi cu o pavăză nebiruită, ne îmbogăţim totdeauna, şi cu 
credință strigăm ţie, prea cinstită mironosiță Marie Magdalena: sârguieşte şi ne 
scapă din primejdii prin dumnezeieştile tale soliri cele către Domnul. 


Cântarea a 4-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfântă a lui Dumnezeu, soleşte pentru noi. 
Cu haruri mai presus de fire împodobită fiind prea cinstită mâna ta, mironosiţă cea 
întocmai cu apostolii, tămăduieşte bolile celor ce te cinstesc pe tine. 


Stih: Sfântă a lui Dumnezeu, soleşte pentru noi. 


Cei ce luăm totdeauna din harul cel pururea curgător din racla cu mâna ta, o, Ma- 
rie, te lăudăm pe tine şi te cinstim slăvindu-te. 


Slavă Tatălui şi Fiului şi Sfântului Duh. 


Tămăduieşte mulţimea bolilor noastre, rugămu-ne ţie, Marie, ceea ce dăruieşti în- 
doită vindecare, cea a sufletului şi-a trupului. 


Şi acum şi pururea şi în vecii vecilor. Amin. a Născătoarei 


Pentru rugăciunile Maicii Tale, Doamne, şi pentru mijlocirile celei întocmai cu 
apostolii Maria, dăruieşte-ne iertare de greşale, ca un lubitor de oameni. 

Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel prea 
înalt; pacea Ta dă-o nouă, lubitorule de oameni. 


Stih: Sfântă a lui Dumnezeu, soleşte pentru noi. 


Mâna ta cea cinstită, purtătoareo de miruri, o sărutăm, pe cea care-a cuprins picioa- 
rele lui Hristos, căreia închinându- ne, din toată boala ne slobozim. 


Stih: Sfântă a lui Dumnezeu, soleşte pentru noi. 


Revarsă har sufletelor noastre, Marie, cu ocrotirea mâinii tale celei prea cinstite, şi 
ne vindecă pe noi de toate bolile. 


Slavă Tatălui şi Fiului şi Sfântului Duh. 


Izbăveşte-ne pe noi din primejdii şi supărări, şi ne învredniceşte, Marie slăvită, să 
dobândim dulceaţa cea veşnică a Raiului. 


Și acum şi pururea şi în vecii vecilor. Amin. a Născătoarei 

Pe tine singură solitoare către Dumnezeu te-am dobândit noi, rugătorii tăi, Maica 
lui Dumnezeu prea curată, pe carele, rugămu-ne, fă-L milostiv nouă prin mijloci- 
rile tale. 

Cântarea a 6-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 

Stih: Sfântă a lui Dumnezeu, soleşte pentru noi. 

Puterea minunilor ce ţi s-a dat şi harul ce vindecă degrab bolile celor aflaţi în nepu- 
tință, de mir purtătoareo, fiecăruia lucrează, atunci când voieşti, minuni de tot fe- 


lul; prin care tămăduieşte-ne, Marie slăvită. 


Stih: Sfântă a lui Dumnezeu, soleşte pentru noi. 

Nu înceta să ne păzeşti pe noi neatinşi de toată primejdia, ceea ce pentru noi eşti 
solitoare, acoperământ totdeauna şi străjuitoare, că la tine pururea năzuim noi, robii 
tăi, mironosiţă Marie. 

Slavă Tatălui şi Fiului şi Sfântului Duh. 

Din nebunia tulburării patimilor şi din viforul cel aprig al gândurilor rele, Marie de 


Dumnezeu gânditoare, spre liniştit liman ne îndreptează, căci poţi să ne ajuţi ca 
ceea ce ai îndrăzneală către Domnul. 


Și acum şi pururea şi în vecii vecilor. Amin. a Născătoarei 

Pe tine te cântăm, Maica lui Dumnezeu prea curată, şi pururi te slăvim, că eşti în 
nevoi a muritorilor mântuire, nădejde şi slavă, acoperământ şi laudă, şi sprijinitoa- 
rea celor ce se închină cu credinţă la dumnezeiască icoana ta. 


Stihuri: 


Izbăveşte din nevoi pe robii tăi, mironosiță, şi turma, căreia de la Dumnezeu eşti 
păzitoare, şi vindecă durerea sufletelor noastre. 


Curată, care prin cuvânt pe Cuvântul în chip netâlcuit L-ai născut în zilele din 
urmă, nu înceta rugându-L, ca ceea ce ai îndrăznire de Maică. 


[Preotul zice Ectenia: Miluieşte-ne pe noi, la care pomeneşte iarăşi ca la cântarea 
a 3-a, cu ecfonisul: Că milostiv şi iubitor de oameni... ] 


Apoi Condacul, glas 2, asemenea cu: „Păzitoarea creştinilor... ” 

Cei însetați să luăm tămăduire bolilor să alergăm acum cu deadinsul la racla cu 
mâna mironosiţei şi la icoana ei închinându-ne cu evlavie, să strigăm cu dragoste 
către dânsa, ca ceea ce a primit har de la Dumnezeu să vindece pe cei ce pătimesc: 
de tot felul de ispite şi de amarele dureri, tămăduieşte, Magdalena, pe cei ce cu cre- 
dinţă te laudă. 

Prochimen, glas 4: Minunat este Dumnezeu întru sfinţi Lui, Dumnezeul lui Israil. 


Stih: În tot pământul a ieşit vestirea lor. 


Din Sfânta Evanghelia de la Marcu 

Evanghelia a treia a Invierii 


9. Şi înviind dimineaţa, în ziua cea dintâi a săptămânii (Duminică) EI s-a arătat 
întâi Mariei Magdalena, din care scosese şapte demoni. 

10. Aceea, mergând, a vestit pe cei ce fuseseră cu EI şi care se tânguiau şi plân- 
geau. 

11. Și ei, auzind că este viu şi că a fost văzut de ea, n-au crezut. 

12. După aceea, S-a arătat în alt chip, la doi dintre ei, care mergeau la o țarină. 
13. Și aceia, mergând, au vestit celorlalţi, dar nici pe ei nu i-au crezut. 

14. La urmă, pe când cei unsprezece şedeau la masă, li S-a arătat şi I-a mustrat 
pentru necredinţa şi împietrirea inimii lor, căci n-au crezut pe cei ce-L văzuseră 
înviat. 

15. Şi le-a zis: Mergeţi în toată lumea şi propovăduiţi Evanghelia la toată făp- 
tura. 

16. Cel ce va crede şi se va boteza se va mântui; iar cel ce nu va crede se va osân- 
di. 

17. lar celor ce vor crede, le vor urma aceste semne: în numele Meu, demoni vor 
izgoni, în limbi noi vor grăi, 

18. Șerpi vor lua în mână şi chiar ceva dătător de moarte de vor bea nu-i va vătă- 
ma, peste cei bolnavi îşi vor pune mâinile şi se vor face sănătoşi. 

19. Deci Domnul lisus, după ce a vorbit cu ei, S-a înălțat la cer şi a şezut de-a 
dreapta lui Dumnezeu. 

20. Iar ei, plecând, au propovăduit pretutindeni şi Domnul lucra cu ei şi întărea 
cuvântul, prin semnele care urmau. Amin. 


Slavă Tatălui şi Fiului şi Sfântului Duh. glasul 2 


Pentru rugăciunile dumnezeieştii mironosițe, Milostive, curăţeşte mulţimea gre- 
şalelor noastre. 


Și acum şi pururea şi în vecii vecilor. Amin. a Născătoarei 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Apoi Stihira glas 6: 


Asemenea cu Podobie: Toată nădejdea mea spre tine o pun, Maica lui Dumnezeu, 
păzeşte-mă sub acoperământul tău. 

Stih: Miluieşte-mă, Dumnezeule, după mare mila Ta şi după mulţimea îndură- 
rilor Tale şterge fărădelegea mea. 


Nu trece cu vederea rugăciunile nevrednicilor robilor tăi, mironosiţă slăvită, ci pri- 
meşte-le degrab şi ajută-i pe cei ce se luptă în necazuri şi-n întristări multe, că şi de 
pornirile drăceşti acoperământ te avem, şi ne rugăm ţie, prea cinstită: izbăveşte pe 
robii tăi din toată nevoia şi necazul, ceea ce grabnic dăruieşti cu îmbelşugare, celor 
ce se roagă ţie, vindecare sufletelor şi trupurilor. 


Cântarea a 7-a 

Irmos: Tinerii cei ce au mers în ludeea în Babilon oarecând, cu credinţa Treimi 
văpaia cuptorului au călcat-o cântând: bine eşti cuvântat, Dumnezeul părinţilor 
noştri. 

Stih: Sfântă a lui Dumnezeu, soleşte pentru noi. 

Ceea ce eşti întocmai cu apostolii, de mir purtătoareo Marie, înţeleaptă prea slăvită, 
scapă-ne din primejdii şi din toată asuprirea pe cei ce strigăm cu credință: Dumne- 
zeul părinţilor noştri, binecuvântat eşti! 

Stih: Sfântă a lui Dumnezeu, soleşte pentru noi. 

Din ispite cumplite şi din grele împrejurări, Marie prea slăvită, din chinuri de tot 
felul şi din necazuri ce ne împresoară izbăveşte-i pre cei ce cântă: Dumnezeul pă- 
rinților noştri, binecuvântat eşti! 

Slavă Tatălui şi Fiului şi Sfântului Duh. 

Întărire sufletului şi sănătate trupului dăruieşte, Marie slăvită, celor ce cu credință 
se apropie de moaştele tale cele sfințite, şi cântă: Dumnezeul părinților noştri, bine- 
cuvântat eşti! 

Și acum şi pururea şi în vecii vecilor. Amin. a Născătoarei 

Pe Doctorul trupurilor şi pe Mântuitorul sufletelor născut-ai, Fecioară, pe Hristos 
cu de-adinsul roagă-L, împreună cu Maria, cea de mir purtătoare, să-i mântuiască 


pe cei ce cântă: Dumnezeul părinţilor noştri, binecuvântat eşti! 


Cântarea a 8-a 

Irmos: Pe Împăratul ceresc... 
Stih: Sfântă a lui Dumnezeu, soleşte pentru noi. 


Pe cei ce se închină cu multă evlavie mâinii tale, păzeşte-i, mironosiţă Marie, din 
toate primejdiile şi de orice vătămare. 


Stih: Sfântă a lui Dumnezeu, soleşte pentru noi. 


De furia cea cumplită a dracilor şi de nebunia oamenilor crânceni sârguieşte şi îi 
scapă, Marie, pe rugătorii tăi. 


Slavă Tatălui şi Fiului şi Sfântului Duh. 


Izvor dumnezeiesc de vindecări s-a arătat racla cu mâna ta, de mir purtătoareo, ce- 
lor care o sărută cu credinţă şi cu dragoste. 


Şi acum şi pururea şi în vecii vecilor. Amin. a Născătoarei 


Pe cei ce năzuiesc nestrămutat la ocrotirea ta cea mântuitoare, neatinşi păzeşte-i, 
Fecioară, şi îi mântuieşte. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea slă- 
vindu-L pe Dânsul întru toţi vecii. 


Pe Împăratul Ceresc, pe care Îl laudă Oştile îngereşti, lăudaţi-L şi-L prea înălțaţi 
întru toţi vecii. 


Cântarea a 9-a 

Irmos: Cu adevărat te mărturisim pe tine Născătoare de Dumnezeu noi cei mân- 
tuiți prin tine, Fecioară curată, împreună cu Cetele cele fără de trup, mărindu-te pe 
tine. 


Stih: Sfântă a lui Dumnezeu, soleşte pentru noi. 


Pe cei ce se închină cu credinţă la racla cu cinstită mâna ta, pe cei ce au pecetea cea 
dumnezeiască a asemănării, acoperă-i şi îi păzeşte, Marie, uceniţă a lui Hristos. 

Stih: Sfântă a lui Dumnezeu, soleşte pentru noi. 


Sălaş duhovnicesc de vindecare se arată racla cu cinstită mâna ta, că la aceasta 
alergând, din tot felul de boli ne izbăvim, şi din patimi. 


Slavă Tatălui şi Fiului şi Sfântului Duh. 


Nu înceta să aperi turma ta aceasta de ale şarpelui sminteli meşteşugite, şi de ne- 
dreptăţile cele de la oameni, Marie slăvită. 


Și acum şi pururea şi în vecii vecilor. Amin. a Născătoarei 


Pe tine ceea ce eşti cu adevărat Născătoare de Dumnezeu toţi te cinstim, şi al înge- 
rului „Bucură-te!" îţi strigăm, ca unii ce prin tine dobândim mântuirea, Stăpână. 


Apoi: Cuvine-se, cu adevărat, să te fericim pe tine, Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti mai 
cinstită decât Heruvimii şi mai slăvită, fără de asemânare, decât Serafimii, care, 
fără stricâciune, pe Dumnezeu-Cuvântul ai născut, pe tine, cea cu adevărat Năâs- 
câtoare de Dumnezeu, te mârim. 


ŞI: 


Megalinariile 


Bucură-te, o, uceniţă a lui Hristos, bucură-te, Magdalena, întâia în corul mirofo- 
relor de mir purtătoarelor, ceea ce ai văzut mai întâi învierea Domnului, şi pe acea- 
sta cea dintâi o ai vestit apostolilor. 


Bucură-te, cea întocmai cu apostolii lui Hristos, bucură-te, o, Marie, podoaba miro- 
forelor, bucură-te, ceea ce, cu Născătoarea de Dumnezeu, [acel] „Bucură-te!" lumi- 
nat l-ai auzit la învierea Lui. 


Foarte de dimineaţă alergând, cu miruri venit-ai, mironosiţă, la mormântul lui 
lisus; pentru aceasta, mai întâi fost-ai chemată, Marie Magdalena, şi ai vestit uce- 
nicilor, bucurându-te, că S-a sculat Domnul. 


Pe cei ce cu evlavie sărută mâna ta cea cinstită, care uns-a cu miresme, miroforă, 
trupul lui lisus, izbăveşte-i din necazuri şi din primejdii, din boli şi din întristări. 

Mâna ta cea sfântă şi prea bine înmiresmată, Magdalena, miruri aromate deşertat-a 
la mormântul lui Hristos, al Mântuitorului; harul ei şi peste noi revarsă-l, celor ce 
cu dragoste o sărutăm. 


Pe ceea ce văzut-a mai întâi pe Hristos cel înviat, şi glas de la îngeri a auzit, şi între 
apostoli, apostol s-a arătat, pe Magdalena în cântări să o cinstim. 


Toate Oştirile îngereşti, Inaintemergătorul Domnului, cei doisprezece apostoli şi 
toţi Sfinţii, împreună cu Născătoarea de Dumnezeu, faceţi rugăciuni ca să ne 
mântuim. 


După care zicem: 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 

Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne lisuse Hristoase, Dumnezeul nostru, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


[Preotul zice ectenia: Miluieşte-ne, Dumnezeule cu ecfonisul: Că milostiv, apoi 
face otpustul mic, însă fără a zice: Pentru rugăciunile..., ] 


Apoi, Troparul glas 2, asemenea cu: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Pe cei ce sărutăm cinstită icoana ta, cea dumnezeiască şi racla cu mâna ta, ne scapă 
din toată mânia şi necazul, miroforă prea slăvită, şi din toată nevoia acum ne slo- 
bozeşte, uceniţă a lui Hristos, ca, prin rugăciunile tale cu toţii pururea fiind izbă- 
viţi, să cinstim cu dragoste numele tău cel slăvit. 


Stăpână, primeşte rugăciunile robilor tăi şi ne izbăveşte pe noi din toată nevoia 
şi necazul, 

Toată nădejdea mea spre tine o pun, Maica lui Dumnezeu, păzeşte-mă sub aco- 
perământul tău. 


Și apoi acestea pe glas |: 


De toate primejdiile păzeşte pe robii tăi, binecuvântată de Dumnezeu Născătoare, 
ca să te slăvim pe tine, nădejdea sufletelor noastre. 


Pentru rugăciunile tuturor sfinţilor Tăi, Doamne şi ale Născătoarei de Dumnezeu, 
pacea Ta dă-o nouă şi ne miluieşte pe noi, ca un singur Indurat. 


[Şi preotul încheie zicând: Pentru rugăciunile...] 


2 o e 


Troparele şi condacele Sfintei Maria Magdalena: 


Tropar, glas 1: Lui Hristos, celui ce pentru noi S-a născut din Fecioară, ai urmat, 
cinstită Marie Magdalena, îndreptările şi poruncile Aceluia păzind. Pentru aceasta 
astăzi prea sfințită pomenirea ta prăznuind, dezlegare de păcate luăm cu rugăciu- 
nile tale. 


Tropar, glas 1: Maria slăvita, rănită fiind de dragostea lui Hristos, a Mirelui ei cel 
ceresc, miruri a adus la mormântul sfânt; iar noi, cei ce ne-am îmbogăţit cu mâna ei 
prea cinstită, o sărutăm cu dragoste, umplându-ne de harul ei. 


Condac, glas 4: Dumnezeu cel mai presus de fiinţă, venind în lume cu trup, Marie, 
cu adevărat uceniţă te-a primit pe tine, ceea ce toată dragostea ai avut-o către Dân- 
sul. Pentru aceasta şi mulţime de tămăduiri ai săvârşit, iar acum la ceruri mutându- 
te, pentru lume te rogi pururea. 


Condac, glas 3: Pe uceniţa lui Hristos şi cea mai întâi între mironosiţe, pe ceea ce 
bine a vestit apostolilor „Bucuraţi-vă!”, toţi cu psalmi şi cu cântări să o mărim, 
laude înălțând Dumnezeului a toate, celui ce un izvor de minuni ca acesta în lume 
nouă ne-a dăruit. 


Sursa: 
https://sfantulmunteathos.files.wordpress.com/2020/07/paraclisul-sf.-maria-magdalena.pdf 

